जमलापुरम मंदिर
श्री वेंकटेश्वर स्वामी मंदिर (Sri Venkateshwara Swamy Temple) भारत के तेलंगाना राज्य के खम्मम ज़िले के जमलापुरम गाँव में स्थित एक प्राचीन हिन्दू मंदिर है, जो येर्रुपालेम के समीप स्थित है। यहाँ के अधिदेवता भगवान बालाजी हैं, जो इस स्थान पर स्वयं प्रकट होने के कारण यहाँ स्वयम्भू कहलाते हैं। इस मंदिर में पद्मावति अम्मावरु, श्री आलामेलु अम्मावरु, भगवान शिव, गणेश, भगवान आयप्पा और हनुमान जी के भी पूजास्थल बने हुए हैं।